Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A szakképesítés felsőoktatási tanulmányokba történő beszámítása a felsőoktatásról szóló 1993. évi LXXX. törvény
Paragraph Index: 357

2. A szakmai (záró-) vizsga részei A szakmai vizsga írásbeli, gyakorlati és szóbeli vizsgarészekből áll. A vizsgákat a „Szakmai vizsgáztatás általános szabályairól és eljárási rendjéről” kiadott 10/1993. (XII. 30.) MüM rendelet előírásai szerint kell megtartani. A szakmai vizsgára az jelentkezhet, aki iskolarendszerű elméleti és gyakorlati képzésben vett részt, és az előírt tantervi követelményeket teljesítette. 2.1. Az írásbeli vizsga részei és időtartama — Társadalmi, gazdasági, vállalkozási ismeretek 120 perc, — Fizikai alapismeretek 120 perc, — Műszaki informatikai ismeretek 120 perc, — Irányítástechnikai ismeretek 120 perc, — Energiagazdálkodási ismeretek 120 perc, — Környezettechnikai ismeretek 120 perc, — Energetikai technológiai ismeretek 300 perc. A vizsgázónak az írásbeli vizsgán a szakmai követelményekben meghatározott témakörökhöz kapcsolódó rajzos, szerkesztéses, értelmező, problémakifejtő és számítási feladatokat kell megoldania. A 120 perc időtartamú írásbeli vizsgák a tárgy tanulását követő számonkérési időszakban, köztes vizsga formájában is megjelennek. Ezek közül a szakmai vizsga részeként csakis a legalább közepes (több osztályzat esetén közepes átlagú) minősítés fogadható el. 2.2. A gyakorlati vizsga témaköre és időtartama — Energetikai mérések 240 perc, — Értékelő dokumentáció készítése 120 perc. Az Energetikai mérések témakörben egy mérés és egy szimulációs gyakorlat végrehajtása, dokumentálása a feladat. A méréshez és a szimulációs gyakorlat elvégzéséhez és értékeléséhez használja a rendelkezésére bocsátott számítástechnikai eszközöket. 2.3. A szóbeli vizsga témakörei és időtartama — Erőművi szakmai ismeretek 20 perc, — Energetikai* technológiai ismeretek 20 perc, — Tervezési feladat védése 30 perc. A vizsgázó egy-egy tételt kap, melyekben számon kérik a témakörre vonatkozó elvi definíciókat és összefüggéseket, műszaki meghatározásokat és leírásokat, a gépek, technológiai berendezések és folyamatok ismertetését, biztonságtechnikai előírásokat.

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes